Diari Oficial de la Generalitat Valenciana


Sumari del DOGV 8192, del 18-12-2017 (2017/11827)

RESOLUCIÓ de 13 de desembre de 2017, de la Conselleria d'Educació, Investigació, Cultura i Esport, per la qual s'amplia el pressupost de la convocatòria de beques salari lligades a la renda per a la realització d'estudis universitaris, durant el curs acadèmic 2017-2018, en les universitats públiques de la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8192

Data del DOGV
:   18-12-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/11157


Data del document
:   13-12-2017

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport

RESOLUCIÓ de 13 de desembre de 2017, de la Conselleria d'Educació, Investigació, Cultura i Esport, per la qual s'amplia el pressupost de la convocatòria de beques salari lligades a la renda per a la realització d'estudis universitaris, durant el curs acadèmic 2017-2018, en les universitats públiques de la Comunitat Valenciana. [2017/11565]  
  
Per Resolució de 31 d'agost de 2017, de la Conselleria d'Educació, Investigació, Cultura i Esport, es convoquen beques salari lligades a la renda per a la realització d'estudis universitaris, durant el curs acadèmic 2017-2018, en les universitats públiques de la Comunitat Valenciana (DOGV 8121, 06.09.2017).  
En el resolc tercer de l'esmentada resolució es recull que l'import de la convocatòria podrà ser incrementat com a conseqüència d'una generació, una ampliació o una incorporació de crèdit, o de l'existència de romanents d'altres convocatòries finançades amb càrrec al mateix crèdit o a crèdits inclosos en el mateix programa o programes del mateix servei, que no requerirà nova convocatòria, de conformitat amb el que preveu l'article 58, apartat 2, lletra a, del reglament de la Llei general de subvencions.  
De conformitat amb el resolc sisé de la Resolució de 31 d'agost de 2017, amb data 6 d'octubre de 2017, va finalitzar el termini de presentació de sol·licituds, i es van rebre en aquesta Direcció General d'Universitat, Investigació i Ciència un total de 5.746 sol·licituds. A fi de poder abastar un nombre més gran de sol·licitants que compleixen els requisits establits en la convocatòria, i existint crèdit disponible en la línia de subvenció S1313000, s'ha considerat necessari ampliar el crèdit pressupostari inicial tal com es descriu a continuació:  
  
1r. Havent-se acordat pel Consell, amb data 1 de desembre de 2017, l'expedient de modificació pressupostària 09.036/17-145, destinat a incrementar la dotació de la línia de concurrència competitiva S1313000 del programa pressupostari 422.60 Universitat i Estudis Superiors, es proposa ampliar el pressupost de la convocatòria per al curs acadèmic 2017-2018 en un import d'1.413.900 euros.  
2n. Atés que hi ha romanents d'altres convocatòries finançades amb càrrec al mateix crèdit, i havent-se procedit a desafectar part d'aquest, es proposa ampliar el pressupost de la convocatòria per al curs acadèmic 2017-2018 en un import de 586.100 euros.  
De conformitat amb l'article 160.4.b de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, resolc:  
  
Únic  
Ampliar en 2.000.000 euros l'import global màxim previst en el resolc tercer de la Resolució de 31 d'agost de 2017, de la Conselleria d'Educació, Investigació, Cultura i Esport, per la qual es convoquen beques salari lligades a la renda per a la realització d'estudis universitaris, durant el curs acadèmic 2017-2018, en les universitats públiques de la Comunitat Valenciana (DOGV 8121, 06.09.2017). El pressupost total per a la dita convocatòria serà, en conseqüència, de 7.800.000 euros, amb càrrec a l'aplicació pressupostària 55.86.92.499.14.7, línia de subvenció S1313000, «Beques alumnat ensenyaments universitaris i estudis superiors».  
Aquesta resolució entrarà en vigor l'endemà que es publique en el Diari Oficial de la Generalitat Valenciana.  
  
València, 13 de desembre de 2017. El conseller d'Educació, Investigació, Cultura i Esport: Vicent Marzà Ibáñez.